Document ID: /fineweb-2-swissfilter-quality_10-filterrobots/filtered/02038.jsonl.gz/4364

Arthur Bühler da Cuira è pastizier da passiun. La fascinaziun per questa lavur ha el ertà da ses bab, perquai ha el era surpiglià il pitschen affar en vischinanza dal «Obertor».
Furmas nostalgicas
Sia spezialitad durant il temp da Pasca èn lieurs da tschigulatta nostalgicas. Las furmas per realisar questas lieurs ha el ramassà da tut las varts, tschertinas èn passa 150 onns veglias.
Dus aspects impurtants
Ma betg mo la furma, era la qualitad da la tschigulatta è impurtanta per avair success. Actualmain è la tschigulatta stgira cun 68% cacau, natiralmain biologica, el trend.
La pitschna butia da Arthur Bühler è stagnada plaina da products da Pasca. E quels ston vegnir vendids, perquai che Pasca è bainbaud puspè passà.